naučiť 'bezbolestne', snažíme si tŕnistú cestu vzdelaním za každú cenu uľahčiť.
Vo všeobecnosi by sa dali študenti rozdeliť na dve skupiny. Jedni sú takí, ktorý majú svoj biorytmus nastavený na najvyššiu výkonnosť cez deň a druhí, ktorým to páli najlepšie večer a v noci. Študenti, ktorí sa toho najviac a najrýchlejšie naučia cez deň by mali každý deň vstať do deviatej ráno, inak budú celý deň ako ovalení vrecom zemiakov. Naopak tí, ktorí sú ako noční vtáci, si môžu pospať koľko chcú, aby v noci vydržali byť dlho hore.
Pre všetkých študentov však platí, že v deň, v ktorý sa musíte maximálne sústrediť, by ste mali jesť len ľahké jedlá. Čím mastnejšie a ťažšie jedlá skonzumujete, tým viac budete malátnejší a nič sa vám nebude chcieť, pretože telo budete zbytočne zaťažovať namáhavým trávením. Radšej si celý deň doprajte veľa ovocia a zeleniny. Pri učení teda nemajte na stole alebo pri posteli pätnásť druhov lupienkov či tyčiniek, ale napríklad ananás! Ten je spomedzi druhov ovocia známy svojimi 'blahodárnymi' účinkami na mozog, takže učenie bude o čosi jednoduchšie. Mnoho študentov počas náročného obdobia v škole neje napríklad vajíčka kvôli vysokému obsahu cholesterolu, ktorý takisto trochu 'brzdí'.
Pitný režim má takisto svoj vplyv na myslenie. Jednoznačne najznámejším životabudičom je čierna káva a čierny čaj. Kávu by ste mali piť vtedy, keď naozaj prihára a veľmi to s ňou nepreháňať.
Na povzbudenie je dobrá takisto obľúbená čokoláda, pretože telu dodá chuť a energiu na ďalšiu aktivitu, teda opäť učenie.
Keď však už nepomáhajú rady starej mamy, skúste zabehnúť do lekárne a pýtajte si prípravky s výťažkami guarany a ginkga. Súčasné klinické testy ukázali, že guarana, znižuje únavu, depresiu, podporuje koncentráciu, výdrž a vitalitu, dokonca pomáha pri chudnutí. Guarana obsahuje stimulačnú látku podobnú kofeinu - guaranín. Do organizmu sa vstrebáva cez tráviaci trakt, takže nezaťažuje organizmus a jej účinok pretrváva asi 6 až 8 hodín po použití. Nemá žiadne negatívne účinky a je často využívaná aj v medicíne pre jej blahodárné pôsobenie na ľudský organizmus. Po užití guarany sa po vypršaní účinkov si však doprajte plnohodnotný spánok, aby ste maximálne unavené telo oddýchlo.
Ginkgo má podobné pozitívne účinky ako guarana a má významný vplyv na krvný obeh. Zlepšuje prekrvenie celého tela, teda aj mozgu, čo je pre študenta len a len pozitívne, pretože vtedy to začne ozaj páliť. Väčšie prekrvenie vám zabezpečí aj obyčajná žuvačka. I keď to mnohým učiteľom vadí, pri žuvaní pracuje svalstvo celej tváre, ktoré je lepšie prekrvené.
Ginkgo aj guarana sa predávajú vo forme tabliet alebo čaju a k dispozícii je množstvo prípravkov v kombinácii s rôznymi látkami či už vo forme čaju, tabliet alebo cmúľacích cukríkov.
Aj tu však platí, že takéto povzbudzujúce prípravky najprv vyskúšajte, nieže si dáte pol litra kávy prvý krát v živote a na druhý deň máte skúšku! Neviete, ako môže vaše telo reagovať. A hlavne dodržiavajte primerané dávky. No najlepším spôsobom ako sa niečo účinne naučiť je naozaj chcieť. Ale keď si to odložíte o deň neskôr a ešte o deň neskôr, tak máte tri dni voľna...
Najdôležitejšie správy z východu Slovenska čítajte na Korzar.sme.sk.